Kwarts (Amethist) (115)
18 karaats Goud (73)
Miss Spring 14 karaats Geelgouden Ring “Hannah met Rhodoliet en Diamant”
Miss Spring 14 karaats Roségouden Ring “Hannah met Rhodoliet en Diamant”
Miss Spring 14 karaats Witgouden Ring “Hannah met Rhodoliet en Diamant”
One More 18 Karaats Geelgouden Etna Oorsieraden met Amethist en Diamant
One More 18 Karaats Ros?gouden Amiata Oorsieraden met Amethist en Diamant
One More 18 Karaats Ros?gouden Etna Collier met Amethist en Diamant Typhoon-klas duikboot - Wikipedia
Profiel van die Typhoon-klas
Typhoon in vaart
Die Typhoon-klas duikboot is 'n tipe kernaangedrewe duikboot van die Russiese Vloot wat in die 1980's verskyn het. Daar is tans nog net een in diens. Hierdie klas was die grootste wat ooit gebou is met 'n tonnemaat van 33 787 metrieke ton per duikboot onder die water. Dit is gebou as gevolg van die Koue Oorlog. Die duikbote dra ongelooflike vernietingingskrag aanboord; elk dra 20 langstrek interkontinentale ballistiese missiele wat gesamentlik 200 kernplofkoppe dra met elke plofkop wat op 'n stad in Amerika gerig was.
Die klas was spesiaal toegerus om lank onder die ys te bly en deur die ys te breek, tewens hulle kon deur 3,7 m ys breek. Die duikboot kan maande lank onder die poolys bly. Dit is een van die redes waarom die Britte en Amerikaners 'n groot geskal gemaak het wanneer hulle duikbote ook deur die ys gebreek het. Die duikbote is gebou in die Severodvinsk-skeepswerf by die Witsee naby Archangelsk. Ses is tussen 1981 en 1889 afgelewer, almal het diens gedoen in die Noordelike Vloot. Hierdie duikbote was ongelooflik duur om te onderhou en slegs drie het nog na die jaar 2000 diens gedoen. Een is omgeskakel na 'n opleidingsvaartuig. Die res is geskrap en herwin met die ondersteuning van Amerika soos bepaal deur die Co-operative Threat Reduction Programme. Brittanje het ook met die skrapingsprogram gehelp.
Daar is tans 'n internasionale strategie wat gevolg word om die ou kernreaktors voor te berei vir herwinning of langtermynberging. Internasionaal is die gemeenskap baie besorg oor die veiligheidsrisiko wat saam met die roestende rompe gaan.
4 Duikbote in die klas
Die het meer as een romp gehad, daar was vyf rompe aan die binnekant terwyl die bobou twee parallele rompe gehad het. Daar was 19 aparte kompartemente in die duikboot terwyl die beheerkamer en elektroniese kamer versterk was. Die stertvin was ook toegerus met 'n terugtrekbare hidrovlerk. Die duikboot se toring was toegerus met twee periskope, radar, radiotoerusting, navigasietoerusting en rigtingvindmaste.
Die duikboot was toegerus met 20 RSM-52 interkontinentale, drie-fase, soliedebrandstof-aangedrewe ballistiese missiele. Die missiele was voor die toring van die duikboot tussen die twee rompe. Elke missiel het tien onafhanklike 100 kT kernplofkoppe gehad. Die missiele het 'n reikafstand van 8 208 km gehad.
Die duikbote word aangedryf deur twee kernreaktors waarvan elk gekoppel is aan 'n stoomturbine en ratkas. Elke reaktor wek 190 MW op wat stoomturbines van 37 285 kW aandryf en op hul beurt vier generators van 3 200 kW aandryf. Twee 800 kW dieselgenerators is geïnstalleer vir bystand. Die twee skroewe het sewe lemme. Die twee stuwers in die boeg en agterstewe is van die teleskopiese draaitipe wat aangedryf word deur 'n 750 kW motor.
Besonderhede van die Typhoon-klas duikboot:
Verplasing (oppervlak) 23 265 metrieke ton
Verplasing (onderwater) 33 787 metrieke ton
Lengte 172,0 m
Breedte 23,0 m
Aandrywing 2 x 190 MW kernreaktors
2 x stoomturbines 37 285 kW elk
Spoed (oppervlak) 20 knope
Spoed (onderwater) 25 knope
Bemanning 160 lede
Wapens 4 x 711 mm torpedobuise
2x 533 mm torpedobuise
20 RSM-52 missiele
Duikbote in die klasWysig
TK-208 Dmitriy Donskoy 30 Junie 1976 27 September 1979 23 Desember 1981 Noordelike Vloot In aktiewe diens, opgegradeer gedurende projek 941UM om RSM-56 Bulava missiele te dra
TK-202 22 April 1978 23 September 1982 28 Desember 1983 Uit diens gestel in Junie 1999, geskrap met finansiële bystand van die VSA
TK-12 Simbirsk 19 April 1980 17 Desember 1983 26 Desember 1984 Uit diens gestel in 1996, geskrap in 2006–2008
TK-13 23 Februarie 1982 30 April 1985 26 Desember 1985 Uit diens gestel in 1997, geskrap in 2007–2009
TK-17 Arkhangelsk 9 Augustus 1983 12 Desember 1986 15 Desember 1987 Noordelike Vloot Uit diens gestel in 2006, nog in reserwe
TK-20 Severstal 27 Augustus 1985 11 April 1989 19 Desember 1989  Noordelike Vloot Uit diens gestel in 2004, nog in reserwe
TK-204 Krasniy Oktyabr 3 Augustus 1980 8 Februarie 1985 29 Oktober 1985  Noordelike Vloot Verlore in die see as gevolg van lek in reaktor, 5 van die bemanning van 160 sterf
TK-210 1986 Onvoltooid, geskrap.
↑ Look who's coming; world's largest submarine en route south (en).
↑ "Дмитрий Донской" прибыл в Североморск (ru) (27 Mei 2017).
↑ 25.02.10 "Булаву" впервые испытают на АПЛ проекта "Борей" - Военный паритет (ru). Militaryparitet.com. URL besoek op 2012-07-22.
↑ Trude Pettersen (2009-06-04). One sub out, another one in (en). BarentsObserver. Argief geskep van die oorspronklike op 2012-02-15. URL besoek op 2011-08-14.
↑ 5,0 5,1 5,2 Russia, USA Liquidated Entire Class of Ballistic Missiles (en). Russiese Vloot (2012-09-17). URL besoek op 2012-09-26.
↑ 6,0 6,1 6,2 Решение об утилизации самых больших в мире АПЛ "Акула" пока не принято (ru).
↑ 7,0 7,1 Podvodnye Lodki, Yu.V. Apalkov, Sint Petersburg, 2002, ISBN 5-8172-0069-4 (ru)
Ontsluit van "https://af.wikipedia.org/w/index.php?title=Typhoon-klas_duikboot&oldid=2019409"
Last edited on 26 Julie 2019, at 13:28